Rossiyada chuqur burg‘ulash tizimiga ega Oy stansiyasi yaratilishi mumkin

Kelajakda Rossiyada to‘rt metrgacha gruntni burg‘ulash tizimi bilan jihozlangan avtomatik Oy stansiyasi yaratilishi mumkin. “Sirius” o‘quv markazi tarbiyalanuvchilari allaqchon bunday tizim ustida ish olib bormoqda. Bu haqda “RIA Novosti” xabar berdi.

Federal kosmik dasturga ko‘ra, Rossiya 2022-yilga qadar Oyga “Luna-27” stansiyasini jo‘natishni ko‘zlamoqda. U ham burg‘ulash qurilmasi bilan jihozlanadi, biroq u ikki metrgacha burg‘ulash imkoniyatiga ega bo‘ladi.
“Roskosmos” rahbarining so‘zlariga ko‘ra, “Sirius” Yerni masofadan zondlash va radiatsiyani o‘lchash uchun kichik sun’iy yo‘ldoshlar yaratish bilan ham band.